stanford-oval/wikipedia huggingface dataset:
Paris Photo

Paris Photo on Pariisissa vuosittain marraskuussa järjestettävä, valokuvataiteeseen erikoistunut messutapahtuma. Vuonna 1997 ensi kerran järjestetyt taidemessut tuo paikalle toistasataa näytteilleasettajaa eri puolilta maailmaa. Vuonna 2014 Paris Photossa kävi lähes 60 000 messuvierasta. Paris Photo on maailman suurin valokuvamessutapahtuma. Vuodesta 2011 se on järjestetty Pariisin Grand Palais’ssä.
Vuodesta 2013 valokuvamessut on järjestetty toukokuun alussa myös Los Angelesissä nimellä Paris Photo LA.
Paaria (näytelmä)

Paaria (Paria) on August Strindbergin yksinäytöksinen näytelmä, jonka hän kirjoitti vuosina 1888–1889. Se perustuu löyhästi Ola Hanssonin novelliin. Näytelmän on suomentanut Lauri Sipari.
Näytelmä on kirjoitettu vuoropuhelun muotoon, ja sen henkilöt ovat Herra X ja Herra Y. Molemmilla miehillä on salainen menneisyys. Herra X on nuorena tehnyt surmatyön, josta hän ei ole jäänyt kiinni. Herra Y on väärentänyt vekselin, mutta häntä ei rangaistu. Asiat paljastuvat näytelmän edetessä, ja miehet joutuvat vastatusten. Kumpi heistä on itse asiassa syyllisempi rikokseen, kumpi on hienostuneempi, ja onko jompikumpi sovittanut rikkomuksensa kuluneiden vuosien aikana?
Näytelmä on Suomessa sovitettu kuunnelmaksi, joka oli ensimmäinen Suomessa esitetty kuunnelma. Se esitettiin Yleisradiossa suorana 14. syyskuuta 1926, ja uudestaan se esitettiin 90 vuotta myöhemmin 14. syyskuuta 2016. Uusinnan ohjasi Juhana von Bagh, ja se esitettiin Kino Andorrassa yleisön ollessa paikalla. Uusintakin lähetettiin suorana Yleisradion kanavalla, Radio 1:ssä, ja toistamiseen se esitettiin nauhoitettuna kesäkuussa 2017.
Ylen Radio 1:n esittämässä versiossa näyttelijöinä olivat Hannu-Pekka Björkman ja Tobias Zilliacus.
Henkilöt

Herra X, arkeologi
Herra Y, amerikkalainen matkailija
Aiheesta muualla

Lue Parian ensipainos Dramawebbenissä (ruotsiksi)
Paria, ohjaus Keve Hjelm, näyttelijät Keve Hjelm ja Toivo Pawlo, SVT Öppet Arkiv. (ruotsiksi)
Omega (baryoni)

Omega-baryonit (Ω) ovat baryoneja, joiden sisältämistä kvarkeista yksikään ei ole ylös- eikä alas-kvarkki. Ensimmäisenä omega-baryoneista havaittiin Ω-, jonka outous on -3 ja joka koostuu kolmesta outous-kvarkista. Omega-kvarkin löytäminen oli kvarkkimallin kannalta suuri voitto, sillä mallin avulla sen olemassaolo, massa ja hajoamistuotteet oli ennustettu jo ennen kuin se löydettiin. Myöhemmin on löydetty myös omega-baryoni, jossa yksi outous-kvarkki (s) on korvautunut lumo-kvarkilla (c). Omega-baryonit hajoavat vain heikolla vuorovaikutuksilla, ja sen vuoksi niillä on moniin muihin baryoneihin verrattuna melko pitkä elinikä. 
Kaikkia kvarkkimallin mukaisia omega-baryoneja ei ole vielä löydetty, mutta niiden ominaisuudet kuten spin ja pariteetti on voitu ennustaa.
Omega-hiukkasten merkintänä käytetään kreikkalaista omega-kirjainta (Ω), jonka jälkeen merkitään yläkulmaan sen varaus. Jos siinä esiintyy muita kuin outous-kvarkkeja, merkitään lisäksi alakulmaan muiden kvarkkien symbolit. Niinpä esimerkiksi Ωcb0 sisältää yhden outous-, yhden lumo- (c) ja yhden pohja-kvarkin (b), ja sen varaus on nolla.
Koska omega-baryoneissa ei ole ylös- eikä alas-kvarkkeja, niiden kaikkien isospin on nolla.
Omega-baryonit

| Hiukkanen | Symboli | Kvarkki- koostumus | Lepomassa MeV/c2 | Spin ja pariteetti | varaus | outous | lumo-kvarkkeja | pohja-kvarkkeja | Keskimääräinen elinaika s | Hajoamistapa |
| --- | --- | --- | --- | --- | --- | --- | --- | --- | --- | --- |
| Omega | Ω- | sss | 1672,45±0,29 | 3/2+ | −1 | −3 | 0 | 0 | 8,21±0,11 · 10-11 | Λ0 + K- tai   Ξ0 + π- tai Ξ- + π0 |
| Charmed Omega  | Ω00 | ssc | 2697.5±2.6 | 1/2+ | 0 | −2 | +1 | 0 | 6,9±1,2 · 10-14 | Σ+ + K− + K− + π+ tai  Ξ0 + K− + π+ tai  Ξ− + K− + π+ + π+ tai  Ω− + e+ + νe tai  Ω− + π+ tai  Ω− + π+ + π0 tai  Ω− + π− + π+ + π+ |
| Bottom Omega  | Ωb- | ssb | 6054,4±6,8 | 1/2+ | −1 | −2 | 0 | −1 | 1,13±0,43 · 10-12 | Ω- + J/Ψ |
| Double charmed Omega (ei havaittu) | Ωcc+ | scc |  | 1/2+ | +1 | −1 | +2 | 0 |  |  |
| Charmed bottom Omega (ei havaittu) | Ωcb0 | scb |  | 1/2+ | 0 | −1 | −1 | −1 |  |  |
| Double bottom Omega (ei havaittu) | Ωbb- | sbb |  | 1/2+ | −1 | −1 | 0 | −2 |  |  |
| Triple charmed Omega (ei havaittu) | Ωccc++ | ccc |  | 3/2+ | +2 | 0 | +3 | 0 |  |  |
| Double charmed bottom Omega (ei havaittu) | Ωccb+ | ccb |  | 1/2+ | +1 | 0 | +2 | −1 |  |  |
| Charmed double bottom Omega (ei havaittu) | Ωcbb0 | cbb |  | 1/2+ | 0 | 0 | +1 | −2 |  |  |
| Triple bottom Omega (ei havaittu) | Ωbbb- | bbb |  | 3/2+ | −1 | 0 | 0 | −3 |  |  |
Viimeisimpiä havaintoja

Bottom-omega on baryoni, jonka outous on -2 ja joka sisältää kaksi outous-kvarkkia ja yhden pohja-kvarkin. ensimmäisenä sen väittivät löytäneensä DZero-kokeen yhteydessä syyskuussa 2008 Fermilabissa työskennelleet fyysikot. Sen havaittu massa, 6165 ±16 Mev/c2, kuitenkin poikkesi selvästi kvarkkimallin ennustamasta. Toukokuussa 2009 Fermilabissa tehtiin uusia kokeita, joissa näitä hiukkasia havaittiin noin nelinkertainen määrä.  
Näiden kokeiden perusteella hiukkasen massaksi saatiin 604,4 ± 6,8 MeV/c2, mikä vastaa hyvin tarkoin standardimallin ennustamaa. Nämä kaksi tulosta poikkeavat toisistaan niin paljon, että niitä on pidettävä yhteensopimattomina.  Koska uudemmissa kokeissa mitattu massa vastaa näinkin tarkoin standardimallin ennustamaa, on pidettävä erittäin todennäköisenä, että havaittu hiukkanen todella oli Bottom-Omega.
Aiheesta muualla

Kuva ensimmäisestä Omega-hiukkasta koskevasta havainnosta, joka sisältää myös sen hajoamisketjun kokonaisuudessaan.
Science Daily - Bottom-Omegan löytö
Hiukkaset fysiikassa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Orion (musiikinteko-ohjelmisto)

| Orion |
| --- | --- |

Kehittäjä:  Synapse Audio Software
Kehityshistoria
Vakaa versio:  7.62 / 6. tammikuuta 2009
Tiedot
Ohjelmistotyyppi:  Musiikkiohjelmisto
Alusta:  Windows
Lisenssi:  Yksityinen omistusoikeus
Aiheesta muualla
http://www.synapse-audio.com
Orion (Platinum) on saksalaisen Synapse Audio Softwaren musiikkiohjelmisto. Aiemmissa versioissa nimellä Orion Platinum, myöhemmin v. 2008 versiosta 7.5 eteenpäin pelkästään nimellä Orion.
Ohjelmisto tukee kaikkia musiikintuotantovaiheita, sävellyksestä miksaukseen ja masterointiin. Tuetut ulkoiset rajapinnat ovat VST, DirectX ja ReWire.  
Kappaleista voidaan luoda WAV- tai MP3-tiedostoja. Audio-ulostulon resoluutio ulottuu 16bit/44.1kHz:sta 32bit/192kHz:aan. Viimeisimmät ohjelmistoversiot tukevat Windows Vistaa, moniydinprosessointia ja ovat 64-bittisiä.
Orioniin sisältyy mm. seuraavat generaattorit (ohjelmistosyntetisaattorit):
Toxic III.
Toxic II.
Tomcat.
Sampler.
Ultran.
Wasp XT.
Drums.
Monobass.
XR-909.
Wavefusion.
Screamer.
Plucked String.
MIDI Out.
Aiheesta muualla

Synapse Audio Software
Oulun urheilumitali

Oulun urheilumitali on Oulun kaupungin luovuttama tunnustus huippu-urheilijalle tämän saavuttamasta menestyksestä kyseisenä vuotena. Se luovutetaan joulukuussa. Mitalin saamiseksi urheilijan on oltava kilpailuhetkellä kirjoilla Oulussa. Menestys huomioidaan vain yleisessä sarjassa.
Mitali luovutetaan urheilijalle, joka on saavuttanut lajissaan olympia-, maailmanmestaruus- tai Euroopan mestaruus -mitalin. Mitali jaetaan myös urheilijalle, joka on saavuttanut lajissaan Suomen mestaruuden. Lajin on oltava mukana SLU:n säännöllisessä kansallisessa kilpailutoiminnassa. Harkinnanvaraisesti voidaan myöntämisperusteeksi hyväksyä myös jokin muu kuin edellä lueteltu, poikkeuksellisen merkittävä oululaisen henkilön tekemä urheilusuoritus. Oulun urheilumitali luovutetaan vain kerran samalle urheilijalle.
Aiheesta muualla

Menestyneiden urheilijoiden huomioiminen Oulun kaupunki. Viitattu 17.1.2013.
Ota iisisti, Marshall

| Ota iisisti, Marshall> Eerie, Indiana |
| --- | --- |
Kehittäjä(t):  Jose Rivera Karl Schaefer
Pääosissa:  Omri Katz Justin Shenkarow
Alkuperämaa:  yhdysvaltalainen
Alkuperäiskieli:  englanti
Esitetty:  1991 – 1992
Tuotantokausia:  1
Jaksoja:  19
Tuotanto
Ohjaaja(t):  Joe Dante (jaksot 1 ja 2)
Käsikirjoittaja(t):  Jose Rivera Karl Schaefer Matt Dearborn
Tuotantoyhtiö(t):  NBC
Aiheesta muualla
IMDb 
Ota iisisti, Marshall (Eerie, Indiana) on yhdysvaltalainen varhaisnuorille suunnattu television jännityssarja, jota Yle TV1 esitti Suomessa vuoden 1993 alusta alkaen. 2010-luvun lopun Netflix-suosikkisarjan Stranger Things on sanottu saaneen siitä vaikutteita.
Juoni

13-vuotiaan Marshall-pojan perhe on juuri muuttanut New Jerseystä Indianan kaupunkiin nimeltä Eerie (suom. aavemainen, pelottava), jonka piti olla tilastollisesti maapallon turvallisin paikka. Outoja alkaa tapahtua, ja Marshall alkaa selvittää tapahtumia kaverinsa kanssa.
Aiheesta muualla

Sarjan esittely Secret Screening -kanavalla, 2.9.2016, YouTube
Paramount Streaming

| Paramount Streaming |
| --- | --- |

Toimitusjohtaja:  Quincy Smith
Kotipaikka:  San Francisco, Kalifornia, Yhdysvallat
Tuotteet:  verkkomedia
Emoyhtiö:  Paramount Global
Kotisivu:  www.paramount.com/brand/paramount-streaming
Infobox OKVirheellinen NIMI-arvo: 
Paramount Streaming on yhdysvaltalainen yhtiö, joka on osa suurempaa Paramount Global -yhtiötä.
Yhtiö tunnettiin aiemmin nimellä CBS Interactive, jolloin se oli verkkomediapalvelu, jonka palveluihin kuuluvat sekä tieto että viihde. Yhtiön vastuualueeseen kuuluvat muun muassa brändit CNET, TV.com, ZDNet, Metacritic, GameSpot, Giant Bomb ja Last.fm.
CBS myi valtaosan verkkopalveluistaan Red Ventureslle vuonna 2020 ja sen nimeksi vaihdettiin ViacomCBS Streaming.
Myöhempina niminä olivat CBS All Access ja sittemmin Paramount+.
Aiheesta muualla

Paramount Streaming
Oxycheilinus

| Oxycheilinus |
| --- | --- |
 Oxycheilinus bimaculatus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Oxycheilinus  Gill, 1862
Lajit
 Katso teksti 
Katso myös
   Oxycheilinus Wikispeciesissä   Oxycheilinus Commonsissa 
Infobox OKNimi-testi OK: 
Oxycheilinus on huulikalojen heimoon kuuluva suku.
Lajit

Oxycheilinus arenatus
Oxycheilinus bimaculatus
Oxycheilinus celebicus
Oxycheilinus digramma
Oxycheilinus lineatus
Oxycheilinus mentalis
Oxycheilinus nigromarginatus
Oxycheilinus orientalis
Oxycheilinus unifasciatus
Kuvagalleria

Oxycheilinus arenatus
Oxycheilinus digramma
Oxycheilinus unifasciatus
Olga Gummerus-Ehrström

| Olga Elisabet Gummerus-Ehrström |
| --- | --- |

Henkilötiedot
Syntynyt: 16. syyskuuta 1876 Helsinki, Suomen suuriruhtinaskunta
Kuollut: 20. tammikuuta 1938 (61 vuotta) Helsinki, Suomi
Kansalaisuus:   Suomi
Taiteilija
Ala:  taideteollisuus, Kuvataiteilija, taidemaalari, kuvittaja
Taidesuuntaus:  kansallisromantiikka, realismi, symbolismi
Kuuluisimpia töitä:  Forssan kirkon lasimaalaukset
Olga Elisabet Gummerus-Ehrström (16. syyskuuta 1876 Helsinki – 20. tammikuuta 1938 Helsinki) oli suomalainen taidemaalari.
Perhe

Olga syntyi esikoisena perheen kahdeksasta lapsesta, joista kuusi eli aikuisikään asti. Äiti Olga Elisabet o.s. Krook oli tytön syntyessä 25-vuotias ja isä Herman Erik Gummerus vaimoaan 10 vuotta vanhempi. Isä oli valmistunut Zürichin polyteknisestä korkeakoulusta ja työskenteli Suomen valtion rautateillä ratainsinöörinä Pietarissa. Perhe muutti isän töiden perässä Pietarista Helsinkiin 1878, jolloin perheeseen oli syntynyt myös poika Herman Gregorius jouluaattona 1877. Vaasaan perhe muutti vuonna 1883, jolloin perheen pää oli saanut ylennyksen Vaasan-radan liikennetirehtöörin apulaiseksi ja Alavuden–Vaasan rataosan ratainsinööriksi.
Opiskelu

Olga Gummerus aloitti opiskelunsa 16-vuotiaana Ateneumissa Suomen taideyhdistyksen piirustuskoulussa vapaaoppilaana 1892, samana syksynä, jolloin hänen isänsä kuoli vain 51-vuotiaana. Hänen opettajinaan olivat muun muassa kuvanveistäjä Carl Jahn sekä taidemaalarit Elin Danielson, Helene Schjerfbeck ja Albert Gebhard. Hänelle on merkitty päästötodistuksen saantiajaksi 16. lokakuuta 1896, mutta ilmeisesti hän opiskeli vielä seuraavan lukuvuoden Ateneumissa. Opinnoissaan hän menestyi erinomaisesti ja sai useana vuonna rahallisia palkintoja ahkeruudestaan. Hän jatkoi opintojaan Pariisissa, missä hän myös tutustui mieheensä Eric O. W. Ehrströmiin. Suomeen he palasivat joko 1901 tai 1902.
Elämänvaiheita

Olga Gummerus-Ehrström osallistui useisiin näyttelyihin ja käytti myös nimimerkkiä Olli Ehrström. "Olli"-nimimerkkiä hän käytti jo opiskeluaikanaan, joka on toisinaan ollut kirjoitettuna "Ollie" tai "Alli", välillä myös virheellisesti kirjoitettuna Alice. Nämä nimimerkit aiheuttivat sekaannusta erityisesti lehdissä kirjoitettuna ja välillä Olli Ehrström mainittiin lupaavana miestaiteilijana. Valmistuttuaan Ateneumista hän matkusti jatkamaan opintojaan Pariisiin, jossa hän tutustui mieheensä Eric O. W. Ehrströmiin; hän auttoi tätä erityisesti vuoden 1927 jälkeen, kun tämä oli onnettomuudessa menettänyt oikean kätensä. Pariskunnan ainoa tiedetty yhteinen projekti olivat Forssan kirkon lasimaalaukset. Pari sai kaksi lasta, jotka kuitenkin kuolivat.
Olga Gummerus-Ehrström oli lahjakas ja monipuolinen taiteilija, joka teki kuvituksia, muotokuvia ja lasimaalauksia. Hän oli myös miehensä kanssa arkkitehtitoimisto Gesellius, Lindgren & Saarisen luottoavustaja. Pariskunta asui enimmäkseen Helsingissä ja muutamia vuosia Hvitträskissä Kirkkonummella, ja jotkin rakennuksen lasimaalauksista ovat hänen käsialaansa, esimerkiksi Kilpakosijat (1904–1905), samoin kuin Forssan kirkon lasimaalaukset.
Teoksia

Omakuva vuodelta 1892
Pojan muotokuva, 1896
Omakuva, 1897
Poika risti kädessä, 1899
Luonnos Hvitträskin lasimaalaukseen Kilpakosijat vuodelta 1905, jossa hahmojen sanotaan esittävän ensinnä keskellä Mathilda Saarista (o.s. Gyldéniä), kitaraa soittava kosija Eliel Saarista ja huilua soittava kosija Herman Geselliusta.
Luonnokset Haus Molchowin lasimaalauksiin, noin 1906
Pointillistinen omakuva vuodelta 1911
Pointillisten sivukuva, 1911
Paranaguá

| Paranaguá |
| --- | --- |

 lippu:  vaakuna
 Paranaguá
 Koordinaatit: 25°31′S, 48°36′W 
Valtio:  Brasilia
Osavaltio:  Paraná
Hallintoalue (Mesorregião):  Metropolitana de Curitiba
Väkiluku (2010):  135 386
Aikavyöhyke:  UTC-3
Infobox OKVirheellinen NIMI-arvo: 
Paranaguá on kaupunki Brasiliassa, Paranán osavaltiossa. Vuonna 2015 kaupungin arvioitu väkiluku oli 150 660. Kokonaispinta-ala on 826.676 km2
Kaupungin perustivat vuonna 1585 portugalilaiset löytöretkeilijät. Sen keskustassa on jäljellä joitakin siirtomaa-aikaisia rakennuksia, kuten linnoitus, kirkko ja suihkulähde. 1900-luvun puoliväliin mennessä siitä tuli Brasilian suurin soijapapujen ja kahvin vientisatama.
Kaupungin talouselämän sydän on syväsatama, joka on peräisin 1500-luvulla. Siirtomaavallan aikana monet maahanmuuttajat kulkivat sen kautta. Sen kautta kulkee suuri määrä maataloustuotteita, erityisesti maan eteläisillä alueilla kasvatettua viljaa. Sataman kautta kulkee myös autoja, lannoitteita, puutavaraa, paperia, öljytuotteita, suolaa, soijapapuja ja sokeria.
Vaikka Paranaguá sijaitsee etelä-Brasiliassa, missä lämpötilat ovat viileämpiä kuin pohjoisessa, se on tunnettu erittäin hiostavista kesistä ja suhteellisen leudoista talvista. Paranaguá on yksi Paranán kuumimpia kaupuneja kesällä. Lämpötila on yli 35 °C melko usein tammikuusta maaliskuun alkupuolelle alussa, mutta harvoin saavuttaa 40 °C. Viilein kuukausi on yleensä heinäkuu, keskimääräinen ylin lämpötila 21–22 °C ja alin noin 13 °C.
Aiheesta muualla

Kuvia tai muita tiedostoja aiheesta Paranaguá Wikimedia Commonsissa
Käännös suomeksi
Ota koppi!

| Ota koppi! Pellekaija Pum |
| --- | --- | --- |

Studioalbumin tiedot
 Äänitetty : 2014
 Julkaistu: 2014
 Tuottaja(t): Tone Timpuri tuotanto
 Tyylilaji: lastenmusiikki
 Kesto: 39.05
 Levy-yhtiö: Vinona
Pellekaija Pumin muut julkaisut
| Matkalla Huitsin Nevadaan 2008 | Ota koppi! 2014 | Juhlan kunnia 2017 |
Ota koppi on lastenmusiikkiyhtye Pellekaija Pumin kahdeksas studioalbumi.
Kappaleet

Kaikki kappaleet ovat Pekka Tonttilan säveltämiä ja sanoittamia, paitsi laulun ”Las Tenko Dinka Dulla” sanoittajana on ollut myös Tuula Tonttila.
Ota koppi! – 3.08
Ähäkutti – 3.47
Kärpäsenä katossa – 3.09
Kurpitsa tsa tsa tsaa – 3.02
Luurankoja – 2.49
Saapasjalkaennätys – 3.07
Neiti Aika – 2.48
Las Tenko Dinka Dulla – 4.07
Kiireinen kissa – 2.50
Sateenkaari – 3.19
Kurren sairaskertomus – 3.19
Viisipiikkinen – 3.35
Muusikot

Pekka Tonttila – laulu, kitarat, ukulele, banjo, mandoliini, nokkahuilu, huuliharppu, rytmisoittimet
Tuomo Kuure – kontrabasso, klarinetti
Tuula Tonttila – laulu, rytmisoittimet, efektit
Marko Kataja – kosketinsoittimet, haitari
Eliel Viitala – rummut
Lapsikuoro Hihittäjät – laulu
Pankkala

| Pankkala Кастивское, Kastivskoje |
| --- | --- |
 Kaprio ja sen koillispuolella sijainneet kylät vuoden 1860 kartalla.
 Pankkala
 Koordinaatit: 59°44′32″N, 29°7′5″E 
Valtio:  Venäjä
Alue:  Leningradin alue
Piiri:  Lomonosovin piiri
Kunta:  Kaprio
Hallinto:  
 – Asutustyyppi:  entinen kylä
Väkiluku:  0
Infobox OKVirheellinen NIMI-arvo: 
Pankkala (ven. Кастивское, Kastivskoje) on entinen kylä Leningradin alueen Lomonosovin piirin Kaprion kunnassa Venäjällä. Se sijaitsi Länsi-Inkerin ylängön pohjoisreunalla noin 7 kilometriä Kapriosta koilliseen.
Kaprion ujestin Kargalin pogostaan kuulunut Pankkala (ven. Kostivtsovo) mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Sen asukkaat harjoittivat raudan tuotantoa. Ruotsalaisten 1600-luvun alussa laatiman maakirjan mukaan kylään oli muuttanut luterilaisia uudisasukkaita Suomesta.
1700-luvun alusta lähtien Pankkala kuului Vornaisin kartanoon. Peter von Köppenin mukaan vuonna 1848 kylässä asui 149 äyrämöistä, jotka kuuluivat Kaprion luterilaiseen seurakuntaan. Vielä myöhemminkin Pankkala mainitaan yksinomaan suomalaisena kylänä. Toisen tiedon mukaan sen ortodoksit kuuluivat Klopitsan seurakuntaan.
Kylän talonpojat olivat 1860-luvulle saakka tilanomistajien maaorjia. Myöhemmin he kuuluivat Vornaisin volostin Vysotskojen kyläkuntaan. Vuonna 1909 kylään avattiin semstvon koulu.
Venäjän sisällissodan aikana Pankkalassa oli Inkerin rykmentin päämaja, jossa käyttiin neuvotteluja valkoisia joukkoja komentaneen Aleksandr Rodzjankon kanssa. Sen jälkeen Pankkala kuului Kostlovan ja Klopitsan kyläneuvostoihin. Kylä tuhoutui toisessa maailmansodassa.
Otrera

Otrera oli kreikkalaisessa mytologiassa amatsonien ensimmäinen kuningatar. Hän oli joko Areksen vaimo tai tytär. Areksen kanssa hän sai kaksi lasta, Penthesileian ja Hippolyteen.
Pahka

Pahkakoivu Lapissa.
Pahkoiksi kutsutaan puissa esiintyviä epämuodostumia tai sairauksia, joiden arvellaan syntyvän mutaatiosta tai puun pinnan vauriosta. Siinä jokin puun jälsisoluista (pinnassa olevat paksuuskasvua aiheuttavat solut) alkaa jakautua muita nopeammin tuottaen samanlaisia soluja. Tätä tapahtumaa havainnollistaa hyvin esimerkiksi pahkan halkileikkauksessa näkyvät puun syyt. Näin muodostuu ajan saatossa joskus hyvinkin iso pahkura puun rungon kylkeen, oksaan tai juureen.
Puiden pahkoista valmistetaan paljon käyttö- ja koruesineitä, kuten kuksia eli pahkakuppeja ja kulhoja. Suurista raidanjuuripahkoista voidaan valmistaa jopa huonekaluja.
Orestis

Orestis ja muut Makedonian valtakunnan alueet (n. 334–323 eaa.) kartalla.
Orestis (m.kreik. Ὀρεστίς, myös Orestias, Ὀρεστίας) oli antiikin aikainen alue ja myöhempi Makedonian valtakunnan osa Ylä-Makedoniassa, nykyisen Kastorián alueyksikön alueella pohjoisessa Kreikassa.
Maantiede

Orestis sijaitsi Makedonian lounaisosassa Pindos-vuoriston alueella, Haliakmon-joen yläjuoksulla. Ainakin pääosa alueesta oli vuoriston itäpuolella. Sen pohjoispuolella sijaitsi Lynkestis eli Lynkos, koillispuolella Eordaia, kaakkoispuolella Elimeia, eteläpuolella Tymfaia ja lännessä Epeiroksen Parauaia.
Orestiin tärkein kaupunki oli Argos Orestikon. Se sijoitetaan nykyisen, siitä nimensä ottaneen Árgos Orestikón kaupungin tienoille. Stefanos Byzantionlaisen mukaan samannimisiä kaupunkeja oli kaksi, toinen Epeiroksessa ja toinen Makedonian Orestiissa, mikä on joskus aiheuttanut sekaannusta.
Historia

Orestiin aluetta asutti alun perin sille nimensä antanut orestien (Orestai, Ὀρέσται) heimo. Nämä olivat antiikin lähteiden mukaan alkuperältään epeiroslaisia, joidenkin lähteiden mukaan molosseja. Heimolla oli omat kuninkaansa. Orestien tiedetään sotineen muiden epeiroslaisten kanssa muun muassa Akarnaniaa vastaan. Makedonialaiset valtasivat alueen ja liittivät sen valtakuntaansa Filippos II:n aikana 300-luvulla eaa.
Roomalaisten Filippos V:n kanssa tekemässä rauhassa vuonna 196 eaa. Orestis julistettiin vapaaksi, koska se oli ensimmäisenä kapinoinut Makedoniaa vastaan. Rooman vallattua Makedonian vuonna 168 eaa. ja jaettua sen neljään osaan Orestis kuului todennäköisesti neljänteen osaan.
Nykyinen samalla seudulla sijaitseva Orestídan kunta on ottanut nimensä antiikin aikaisesta alueesta.
Orion (1787)

| Orion |
| --- | --- |


Aluksen vaiheet
Rakentaja:  Arsenal de Rochefort
Kölinlasku:  lokakuu 1784
Laskettu vesille:  18. huhtikuuta 1787
Palveluskäyttöön:  1788
Poistui palveluskäytöstä:  13. lokakuuta 1803
Loppuvaihe:  romutettu 8. huhtikuuta 1804
Tekniset tiedot
Uppouma:  2 966 tonnia
Pituus:  55,87 m
Leveys:  14,90 m
Syväys:  7,26 m
Miehistöä:  3 upseeria ja 690 miehistönjäsentä
Aseistus
Aseistus:  yhteensä 74 tykkiä: 28 x 36 naulan SML tykkiä 30 x 18 naulan tykkiä 16 x 8 naulan tykkiä 4 x 36 naulan karronadia
Orion oli Ranskan laivaston vuonna 1787 vesillelaskettu 74-tykkinen Téméraire-luokan linjalaiva.
Valmistus

Alus tilattiin Rochefortin telakalta, missä köli laskettiin lokakuussa 1784. Alus laskettiin vesille 18. huhtikuuta 1787 ja otettiin palvelukseen 1788.
Palvelus

Alus nimettiin marraskuussa 1793 uudelleen Mucius Scévolaksi ja edelleen 30. marraskuuta Muciukseksi. Aluksen runko todettiin lahonneeksi 13. lokakuuta 1803. Aluksen romutus saatiin päätökseen 8. huhtikuuta 1804.
Paris La Défense Arena

| Paris La Défense Arena |
| --- | --- |

Rakennuksen tiedot
Sijainti:  La Défense, Ranska
Koordinaatit:  48°53′44.436″N, 002°13′46.769″E
Katsojakapasiteetti
 40 000 30 680 (rugby) 17 000 (Kesäolympialaisten 2024 uinti) 
Lisää rakennusartikkeleitaArkkitehtuurin teemasivulla
Paris La Défense Arena (U Arena 12. kesäkuuta 2018 asti) on modulaarinen ja monikäyttöinen tapahtumapaikka Pariisin pohjoispuolella Nanterressa lähellä Arc de la Défensea. Se otettiin käyttöön 16. lokakuuta 2017 Rolling Stonesin konsertilla ja on ollut  Ranskan Top 14 -liigan Racing 92 -rugbyjoukkueen kotistadionina joulukuusta 2017.
Areenalle mahtuu 40 000 katsojaa, ja se on yksi Euroopan suurimmista monitoimipaikoista.
Areenalla järjestetään vuoden 2024 Pariisin kesäolympialaisten uinti- ja vesipallotapahtumat.
Aiheesta muualla

Kuvia tai muita tiedostoja aiheesta Paris La Défense Arena Wikimedia Commonsissa
Paris La Défense Arena
Paris Hilton’s British Best Friend

Paris Hilton's My New BFF on tosi-tv-sarja. Siinä Paris Hilton etsii itsellensä uutta tosi ystävää. Sarja oli kahdeksan osan mittainen ja sitä esitettiin vuonna 2009 MTV:llä, alun perin ITV2-kanavalla. Ystäväkokelaille pidettiin erilaisia haasteita ja sarjan edetessä heitä karsiutui ohjelmasta pois. Paris Hiltonin parhaaksi ystäväksi valikoitui 13 osallistujan joukosta Samuel, joukon ainoa mies.
Aiheesta muualla

Paris Hilton’s British Best Friend Internet Movie Databasessa (englanniksi)